Parc Sanitari Sant Joan de Déu

Curs “Atenció als adults amb seqüeles psicològiques per abús sexual durant la infantesa”
2021-03-15 08:00 - 2021-05-04 17:00 (Europe/Madrid) | Aula Parc
Aula Parc posa en marxa la 2ª edició de la formació per a professionals en la detecció i atenció de l’Abús Sexual infantil en col·laboració amb la Fundació Vicki Bernadet.
Aquest curs està dirigit als psicòlegs dels Centres de Salut Mental per Adults (CSMA) i dels Centres de Salut Mental Infantil i Juvenil (CSMIJ) i té com a objectiu seguir treballant en la prevenció, detecció i atenció de l’abús sexual infantil, a més de promoure la millora de la qualitat de les persones que n’han estat víctimes.
Entre els objectius específics del curs destaquen poder comprendre el marc conceptual de l’Abús sexual Infantil i identificar-lo com una forma de maltractament, i, al mateix temps, aprofundir en el concepte de Trauma psicològic i les seves conseqüències psicològiques.
En aquest sentit, la formació s’estructura en 20 hores de formació presencial, dividides en 5 mòduls de 4 hores cadascun, on es combinarà la l’exposició dels principals conceptes i teories amb exercicis pràctics i l’abordatge de casos concrets. La finalitat és promoure el treball en petits grups per facilitar la interacció entre els professionals, així com el debat i la reflexió sobre els temes abordats.
Per a conèixer tota la informació del curs i poder fer la vostra inscripció, aneu al següent enllaç: https://bit.ly/3prJUPr
